OpenLLM-France/wikimedia huggingface dataset:
# Eleccions legislatives islandeses de 1974

Les eleccions legislatives islandeses de 1974 es van dur a terme el 30 de juny d'aquest any per a escollir als membres de l'Alþingi. El més votat fou el Partit de la Independència, i Geir Hallgrímsson fou primer ministre d'Islàndia d'un govern de coalició entre el Partit de la Independència i el Partit Progressista.

## Resultats electorals

Resultats de les eleccions legislatives d'Islàndia del 30 de juny de 1974
| Partits | Partits | Vots | % | Escons | +/- |
| | Partit de la Independència (Sjálfstæðisflokkurinn) | 48,764 | 42.7 | 25 | +3 |
| | Partit Progressista (Framsóknarflokkurinn) | 28,381 | 24.9 | 17 | 0 |
| | Aliança Popular (Alþýðubandalagið) | 20,924 | 18.3 | 11 | +1 |
| | Partit Socialdemòcrata (Alþýðuflokkurinn) | 10,345 | 9.1 | 5 | -1 |
| | Unió de Liberals i Esquerrans (Samtök frjálslyndra og vinstri manna) | 5,245 | 4.6 | 2 | -3 |
| | Altres | 449 | 0.4 | 0 | 0 |
| Total (Participació 91,4%) | Total (Participació 91,4%) | 114.108 | 100 | 60 | |
| Font: Recursos electorals a Internet ||||||
# Triple Nine Society

La Triple Nine Society (TNS) és una associació voluntària de persones de quocient intel·lectual alt (146 a l'escala Wechsler), la intel·ligència és més alta que la del 99,9% de la població general. Es pot comparar la TNS amb Mensa International, on els membres necessiten tenir resultats superiors al 98% de la població. En altres paraules, Mensa selecciona una persona de cada 50 per a l'admissió, mentre que la TNS selecciona una per 1.000, sent vint vegades més selectiva.
Com Mensa, la TNS accepta els resultats d'altres exàmens estandarditzats per a l'admissió. Els que volen ser membres han de visitar el lloc de la TNS. Els membres de la TNS provenen de diferents llocs de la societat, practiquen professions diverses, i habiten en prop de 50 països del món. Hi ha membres de partits polítics, i unes enquestes informals indiquen que el grup més fort és el dels llibertaris.
Hi ha més de 1.600 membres de la TNS; la majoria viuen als Estats Units. Publiquen una revista, "Vidya", que conté articles sobre una varietat de temes; una part tracta temàtiques serioses, mentre que l'altra té un enfocament més de diversió i relaxació. Els membres es comuniquen per una llista de correu electrònic molt activa, un xat cada setmana i conferències.
Els membres contribueixen amb 30 dòlars per una subscripció estàndard de 12 números de Vidya, o 10 dòlars per una subscripció electrònica.
# Els Plans de la Coma

Els Plans de la Coma és una petita plana ocupada per camps de conreu situada a la zona més elevada de la serra de Rubió, al municipi de Rubió (Anoia) situada al sud de la masia de la Coma i de 800 a 850 metres de altitud.

## Referències

* ↑ «plans de la Coma | enciclopèdia.cat». [Consulta: 8 gener 2021].
# Union Springs

«Union Springs» té aquests significats:
* Union Springs (Alabama)
* Union Springs (Nova York)
# Tusionita

La tusionita és un mineral de la classe dels borats. Rep el seu nom de la vall del riu Tusion, al Tajikistan, on va ser descoberta.

## Característiques

La tusionita és un borat de fórmula química Mn$^{2+}$Sn$^{4+}$[BO₃]₂. Va ser aprovada com a espècie vàlida per l'Associació Mineralògica Internacional l'any 1982. Cristal·litza en el sistema trigonal. Es troba en forma de cristalls en forma de plaques primes, d'aproximadament 1,5 centímetres, en agregats en forma de roseta. La seva duresa a l'escala de Mohs es troba entre 5 i 6.
Segons la classificació de Nickel-Strunz, la tusionita pertany a «06.AA - Monoborats, BO₃, sense anions addicionals; 1(D).» juntament amb els següents minerals: sassolita, nordenskiöldina, jimboïta, kotoïta i takedaïta.

## Formació i jaciments

Va ser descoberta l'any 1982 a la vall del riu Tusion, al mont Pamir (Gorno-Badakhxan, Tajikistan), en pegmatites de granit miarolitic, associada a altres minerals com: albita, ortoclasa, turmalina, danburita i tetrawickmanita. També ha estat descrita a la mina de fenaquita de Khetchel village (Myanmar) i a Řečice (Moràvia, República Txeca).

## Referències

* ↑ «Tusionite» (en anglès). Mindat. [Consulta: 1r juny 2016].
* ↑ «Tusionite» (en anglès). Handbook of Mineralogy. [Consulta: 1r juny 2016].
# Eleccions legislatives macedònies de 1990

Les eleccions legislatives macedònies de 1990 se celebraren l'11 de novembre del 1990. per a escollir els 120 membres de l'Assemblea de la República de Macedònia. Foren les primeres eleccions democràtiques i plurals de la República de Macedònia, que encara formava part de la República Federal Socialista de Iugoslàvia. S'hi presentaren 18 partits i 43 candidats independents. El partit més votat fou la VMRO–DPMNE, però no va obtenir majoria per a governar. L'independent Nikola Kljusev fou nomenat primer ministre de Macedònia i formarà un govern de tecnòcrates que prepararà l'economia del país vers la transició a l'economia de lliure mercat.

## Resultats

Resultat de les eleccions d'11 de novembre de 1990 per a l'Assemblea de la República de Macedònia
| Partit | % | Escons |
| VMRO–DPMNE | 24,8 | 38 |
| Unió Socialdemòcrata de Macedònia | 25,3 | 31 |
| Partit per la Prosperitat Democràtica | 23,5 | 23 |
| Partit Liberal Democràtic | 18,1 | 18 |
| Partit Socialista de Macedònia | 4,7 | 4 |
| Partit per la Total Emancipació dels Roma a Macedònia | | 1 |
| Partit Popular Democràtic | 0,4 | 1 |
| Independents | | 4 |
| Total | 100% | 120 |

## Enllaços externs

* Resultats de les eleccions a Macedònia
# Tubicinella

Tubicinella és un gènere de crustacis cirrípedes de l'ordre Sessilia. Viuen com ectoparàsits comensals dels cetacis, en particular, T. major que viu només sobre la balena austral (Eubalaena australis).

## Taxonomia

El gènere Tubicinella inclou dues espècies:
* Tubicinella cheloniae Monroe & Limpus, 1979
* Tubicinella major Lamarck, 1802

## Referències

* ↑ «WoRMS - World Register of Marine Species - Tubicinella Lamarck, 1802» (en anglès). [Consulta: 26 agost 2021].
# Turac gegant

El turac gegant (Corythaeola cristata) és una espècie d'ocell de la família dels musofàgids (Musophagidae) i única espècie del gènere Corythaeola. Habita la selva humida d'Àfrica Occidental i Central, des de Guinea Bissau cap a l'est fins a Uganda i oest de Kenya, i cap al sud, incloent Bioko, fins a Burundi i el nord d'Angola.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ Turac gegant al TERMCAT Rev. 16/08/2012
# Turac de Livingstone

El turac de Livingstone (Tauraco livingstonii) és una espècie d'ocell de la família dels musofàgids (Musophagidae) que habita, per una banda, els boscos de Burundi i zona limítrofa de Tanzània, i més cap al sud, des del sud de Tanzània fins a l'extrem nord-est de Sud-àfrica.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Turac de Knysna

El turac de Knysna (Tauraco corythaix) és una espècie d'ocell de la família dels musofàgids (Musophagidae) que habita la selva humida d'una banda que travessa nord-est, est i sud de Sud-àfrica.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Trachycephalus nigromaculatus

Trachycephalus nigromaculatus és una espècie de granota que es troba al Brasil.
Està amenaçada d'extinció per la pèrdua del seu hàbitat natural.

## Referències

* da Rocha, C.F., Potsch de Carvalho-e-Silva, S. & Van Sluys, M. 2004. Trachycephalus nigromaculatus. Llista Vermella d'Espècies Amenaçades de la UICN 2006. Consulta: 8 de gener de 2008.
# Trachycorystes cratensis

Trachycorystes cratensis és una espècie de peix de la família dels auqueniptèrids i de l'ordre dels siluriformes.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: riu Granjeiro (Ceará, Brasil).

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr., 2003. Auchenipteridae (Driftwood catfishes). p. 470-482. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Trachydoras brevis

Trachydoras brevis és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 9,3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Negro i Essequibo.

## Referències

* 1 2 3 FishBase (anglès)
* ↑ Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Eleccions per al Fòrum d'Irlanda del Nord de 1996

Les eleccions per al Fòrum d'Irlanda del Nord es van celebrar el 30 de maig de 1996, després de l'Acord de Divendres Sant. Els escons es van repartir mitjançant la regla D'Hondt, i endemés els 10 partits més votats van rebre dos escons addicionals. Aquest fou el precedent de la futura Assemblea d'Irlanda del Nord, la composició de la qual es votaria novament el 1998.

## Resultats

| Partit | Líder | Vot popular | % | Escons | Repartiment |
| Partit Unionista | David Trimble | 181.829 | 24,17% | 30 | 28+2 |
| Partit Democràtic Unionista | Ian Paisley | 141.413 | 18,80% | 24 | 22+2 |
| SDLP | John Hume | 160.786 | 21,36% | 21 | 19+2 |
| Sinn Féin | Gerry Adams | 116.337 | 15,47% | 17 | 15+2 |
| Aliança | Oliver Napier | 49.176 | 6,54% | 7 | 5+2 |
| Partit Unionista del Regne Unit | Robert McCartney | 27.744 | 3,69% | 3 | 1+2 |
| Partit Unionista Progressista | Hugh Smyth | 26.052 | 3,47% | 2 | |
| Partit Democràtic de l'Ulster | Gary McMichael | 16.715 | 2,22% | 2 | |
| Coalició de Dones d'Irlanda del Nord | Monica McWilliams | 7.731 | 1,03% | 2 | |
| Coalició Laborista | Malachy Curran | 6.425 | 0,85% | 2 | |
| Verds | Robin Harper | 3.647 | 0,49% | | |
| Conservadors | Esmond Birnie | 3.595 | 0,48% | | |
| Workers Party | Tom French | 3.530 | 0,47% | | |
| Moviment per a la Independència de l'Ulster | Hugh Ross | 2.125 | 0,32% | | |
| Democratic Left | Seamus Lynch | 1.215 | 0,16% | | |

## Referències

* (anglès) Web oficial Arxivat 1998-12-12 a Wayback Machine.
* Resultat de les eleccions de 1996 Arxivat 2016-11-10 a Wayback Machine.
# Eleccions parlamentàries ruandeses de 1961

Les eleccions parlamentàries ruandeses de 1961 es van celebrar a Ruanda el 25 de setembre de 1961 juntament amb un referèndum sobre la monarquia del país. El resultat va ser una victòria del MDR-Parmehutu, que va obtenir 35 dels 44 escons a la Assemblea Legislativa. La participació del vot fou del 95,6%.
Van ser les últimes eleccions multipartidistes celebrades a Ruanda fins al 2003.

## Resultats

| Partit | Vots | % | Seats |
| MDR-Parmehutu | 974,329 | 77.6 | 35 |
| Unió Nacional Ruandesa | 211,929 | 16.9 | 7 |
| Associació per la Promoció Social de la Massa | 45,740 | 3.6 | 2 |
| Reagrupament Democràtic Ruandès | 4,172 | 0.3 | 0 |
| Altres partits | 19,726 | 1.7 | 0 |
| Vots nuls/en blanc | 22,248 | − | − |
| Total | 1,278,144 | 100 | 44 |
| Votatns registrats/participació | 1,337,096 | 95.59 | − |
| Font: Nohlen et al. ||||

## Referències

* ↑ Elections in Rwanda African Elections Database
* ↑ Nohlen, D, Krennerich, M & Thibaut, B (1999) Elections in Africa: A data handbook, p734 ISBN 0-19-829645-2
# Txernikhita

La txernikhita és un mineral de la classe dels silicats, que pertany al grup de la mica. Rep el nom en honor de Viktora Vassilievitxa Txernikh (Виктора Васильевича Черных) (1889-1941), mineralogista i cap del departament de mineralogia de l'Institut Miner de Leningrad.

## Característiques

La txernikhita és un silicat de fórmula química (Ba,Na)(V$^{3+}$,Al,Mg)₂((Si,Al)₄O$_{10}$)(OH)₂. Es tracta d'una espècie aprovada per l'Associació Mineralògica Internacional, i publicada per primera vegada el 1973. Cristal·litza en el sistema monoclínic. La seva duresa a l'escala de Mohs es troba entre 3 i 4.
Segons la classificació de Nickel-Strunz pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta al dipòsit de vanadi de Balasauskandyk, a Shieli (Província de Khizilordà, Kazakhstan). També ha estat descrita en altres localitats del Kazakhstan, concretament a la regió del Turquestan, i a la província de Shaanxi, a la República Popular de la Xina.

## Referències

* ↑ «Chernykhite» (en anglès). Mindat. [Consulta: 26 gener 2020].
# Tu novia está loca

Tu novia está loca és una pel·lícula espanyola del gènere comèdia dirigida el 1988 per Enrique Urbizu, que va suposar el seu debut en el cinema comercial. Fou rodada a Bilbao, i és considerada la primera comèdia del cinema basc. Malgrat comptar amb un repartiment ple d'exponents de l'anomenada "Nova Comèdia Madrilenya", i comptar amb referents com George Cukor, Billy Wilder o Ernst Lubitsch, no va tenir gaire èxit comercial.

## Argument

Amaya, directora d'una agència de publicitat, és una dona atractiva. El seu xicot Mikel, un advocat de causes perdudes que no té gaire èxit professional, haurà de lluitar seriosament per conservar el seu amor quan un famós actor s'enamori bojament d'ella.

## Repartiment

* Antonio Resines - Mikel
* Ana Gracia - Amaia
* Santiago Ramos - Juan Vergara
* Guillermo Montesinos - Richi
* El Gran Wyoming - Iñaki Urquijo
* Álex Angulo - Yuste
* Pepo Oliva - Paquito
* María Barranco - Nati
* Ramón Barea - Municipal
* Carlos Tristancho - Arturo Rico
* Marisa Paredes - Adela

## Referències

* ↑ Tu novia está loca a l'Auñamendi Eusko Entziklopedia
* ↑ 'Tu novia está loca' en 'Historia de nuestro cine', diezminutos.es
* ↑ Tu novia está loca a Fotogramas
# Elland Road

Elland Road és un estadi de futbol de la ciutat de Leeds, al comtat de Yorkshire de l'Oest al Regne Unit. En aquest estadi juga els seus partits com a local el Leeds United FC que participa en la Football League Championship.
L'estadi té una capacitat de 40.242 persones i fou inaugurat l'any 1897. En l'actualitat ocupa l'onzè lloc en la llista dels estadis de futbol més grans de Regne Unit.
Elland Road és a més un dels principals estadis de rugbi 13 del Regne Unit. Serveix com a seu dels partits de la selecció d'Anglaterra, i va albergar la final del Tres Nacions / Quatre Nacions de 2001, 2005, 2009 i 2011. Igualment, els Leeds Rhinos de la Super League van usar l'estadi per la World Club Challenge de 2005, 2008, 2009 i 2010.

## Esdeveniments internacionals
### Eurocopa de 1996

Fou una de les seus de l'eurocopa d'Anglaterra, juntament amb St. James' Park, del Grup B on estaven incloses les seleccions de França, Espanya, Romania i Bulgària.
| Data | Resultat |
| 9 juny de 1996 | Espanya | 1-1 | Bulgària |
| 15 de juny de 1996 | França | 1-1 | Espanya |
| 18 de juny de 1996 | Romania | 1-2 | Espanya |

### Copa del món de Rugbi de 2015

Fou una de les seus de la Copa del món de Rugbi de 2015:
| Data | Resultat |
| 26 setembre 2015 | Itàlia | - | Canadà |
| 27 setembre 2015 | Escòcia | - | Estats Units |

## Altres usos

A Elland Road s'hi han celebrat concerts en diverses ocasions, sent el primer el 1982 amb la banda Queen. Altres concerts destacats van ser els d'U2 l'any 1987 i Happy Mondays el 1991.

## Referències

* ↑ «Elland Road – Information». wafll.com. [Consulta: 3 abril 2008].
* ↑ «Leeds United – Records, Achievements & Tidbits». wafll.com. [Consulta: 3 abril 2008].
* ↑ «Rugby World Cup 2015 venues». The Telegraph, 11-09-2014. [Consulta: 31 gener 2015].
# Turdina becuda d'Indoxina

La turdina becuda d'Indoxina (Napothera danjoui) és una espècie d'ocell de la família dels pel·lornèids (Pellorneidae) que habita zones rocoses a la selva humida de les muntanyes del centre i sud d'Annam, a Vietnam, i zona limítrofa de Laos.

## Referències

* ↑ «Turdina becuda d'Indoxina». Cercaterm. TERMCAT, Centre de Terminologia. Rev. 20/12/2021(català)
# Vaseyochloa

Vaseyochloa és un gènere monotípic de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
La seva única espècie: Vaseyochloa multinervosa (Vasey) Hitchc., és originària de Texas.

## Etimologia

El nom del gènere es compon del nom del botànic Vasey i de la paraula grega chloe (herba).

## Sinonímia

* Distichlis multinervosa (Vasey) Piper
* Melica multinervosa Vasey
* Triodia multinervosa (Vasey) Hitchc.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-10-16. [Consulta: 4 març 2010].
* 1 2 «Vaseyochloa». Tropicos.org. Missouri Botanical Garden. [Consulta: 4 març 2010].

## Enllaços externs

* Clayton, W.D., Harman, K.T. and Williamson, H. (2006 en endavant). Vaseyochloa. A: GrassBase - The Online World Grass Flora. (consultat el 4 de març del 2010)
# Tèutam

Tèutam (en llatí Teutamus, en grec antic Τεύταμος) fou un oficial macedoni que el 319 aC va compartir amb Antígenes el comandament de les tropes escollides macedònies conegudes com a argiràspides.
No se sap quins van ser els seus mèrits per dirigir aquestes tropes. Quan l'any 319 aC Èumenes de Càrdia es va escapar de Nora i es va unir als argiràspides a Cilícia, Antígenes i Tèutam, obeint les ordes del regent Polispercó i d'Olímpies, el van reconèixer com a comandant, però el miraven amb desconfiança i Tèutam va escoltar les propostes de Ptolemeu I Sòter i hauria participat en el complot contra la vida d'Èumenes si el seu col·lega, més prudent, no l'hagués dissuadit, com diuen Plutarc i Diodor de Sicília.
Va seguir al costat d'Èumenes i va tenir part important en la campanya però va donar símptomes de descontentament contra el seu cap quan en va tenir ocasió; a la campanya de l'hivern a la Gabiene l'any 316 aC els dos caps dels argiràspides van ser els primers en organitzar un complot per eliminar a Èumenes, i després de la derrota, Tèutam va ser el primer a negociar amb Antígon el Borni, al que va oferir l'entrega d'Èumenes a canvi de la devolució del bagatge dels argiràspides. Esperava, amb aquesta traïció, assegurar-se el favor d'Antígon i sobrepassar en poder al seu col·lega Antígenes agafant el comandament absolut, però quan en va tenir ocasió, Antígon, que pensava que els soldats eren massa turbulents i poc fiables, va enviar als argiràspides i els seus caps amb Sibirti, sàtrapa d'Aracòsia on van acabar desapareixent.

## Referències

* ↑ Teutamus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1014